Thiago Motta

Thiago Motta (lindur më 28 gusht 1982 në São Bernardo do Campo, São Paulo) është një futbollist brazilian që aktualisht luan në Ligue 1 me skuadrën e Paris Saint-Germain dhe me kombëtaren italiane.

Motta shpenzoi vitet e para të karrierës në Spanjë te Barcelona, ku vuajti me dëmtimet e shpeshta. Ai luajtur edhe për dy sezone e gjysëm me klubin italian Internazionale, para se në janar 2012 të kalonte në Francë te Paris Saint-Germain.

Edhe pse lindi në Brazil, Motta ka pasaportë italiane dhe ka luajtur me kombëtaren italiane. Ai zhvilloi 30 ndeshje nga viti 2011 e deri në 2016, duke u paraqitur në dy edicione të UEFA Kampionatit Evropian, ku arriti finalen në vitin 2012, si dhe në FIFA Kupën e Botës 2014.

Karriera me klube
Barcelona

Thiago Motta lindi në São Bernardo do Campo të Brazilit, dhe firmosi me Barcelonën në vitin 1999, kur Motta ishte vetëm 17 vjeç. Thiago Motta u vendos në skuadrën e parë të Barcelonës në vitin 2001, dhe bëri debutimin e tij më 3 tetor kundër RCD Mallorca, ku Barcelona fitoi në Camp Nou me rezultatin 3-0.

Në sezonin 2001-02 në UEFA Champions League, Motta luajti 7 Ndeshje dhe ndihmoi skuadrën e tij që të shkonte deri në gjysmë-finale. Në sezonin 2002-03 në La Liga, Motta luajti 21 Ndeshje dhe shënoi 3 Gola, dhe Barcelona e përfundoi kampionatin në vendin e gjashtë, dhe gjithashtu Motta luajti në një pjesë të rëndësishme të sezonit në UEFA Cup, ku Barcelona u eleminua nga Celtic me rezultatin e përgjithshëm 1-0. Thiago Motta mori karton të kuq gjatë pjesës së parë, pasi pati një grindje në tynelin e stadiumit pasi mbaroi pjesa e parë me portierin Robert Douglas i cili mori gjithashtu karton të kuq Police probe Celtic scuffle; BBC Sport, 12 mars 2004.

Thiago Motta u ndoq nga disa dëmtime të shumta, veçanërisht nga një dëmtim që pësoi më 11 shtator 2004 kundër Sevilla FC, e cila e mbajti Mottan 7 muaj jasht fushave të lojës, gjatë kohës së tij me Barcelonën Motta misfortune hits Barça; UEFA.com, 12 shtator 2004. Thiago Motta bëri rikthimin e tij në fushat e lojës më 17 prill 2005, në fitoren 2-0 të Barcelonës kundër Getafe CF në Camp Nou, ku ai hyri në fushën e lojës, dhe u duartrokit si kampion.

Atlético Madrid
Në gusht 2007, Thiago Motta firmosi një kontratë një-vjeçare me Atlético Madrid, si një transferim i lirë. Ai u penalizua sërisht nga dëmtimet në sezonin e tij të parë në Madrid, duke mos shfaqur dot potencialin e tij të plotë. Në një ndeshje të Kupës së Mbretit kundër Valencias, Motta u dëmua në minutën e 25të kurse Los Colchoneros u mposhtën 1–0.

Për shkak të dëmtimit të Raúl García dhe shitjes së Maniche në janar 2008, Motta filloi të luante si titullar më rregullisht. Megjithatë, në mars, problemet me gjurin u rishfaqën, duke bërë që mesfushori të mbyllte sezonin. Ai më pas fluturoi në Shtetet e Bashkuara të Amerikës për t'u rikuperuar. Në fund të sezonit, pasi u la i lirë nga skuadra e Atlético Madrid, Motta u përpoq të transferoheshe në Premier League tek Portsmouth, por nuk arriti dot të transferoheshe.Redknapp unsure over Motta; Football.co, 29 August 2008

Genoa
Në shtator 2008, Motta u transferua te klubi italian Genoa si një transferim i lirë, duke kaluar vizitat mjekësore. Gjatë sezonit të tij debutues, Motta luajti mirë dhe ishte vazhdimisht titutllar nën drejtimin e trajnerit Gian Piero Gasperini.

Më 11 prill 2009, Motta shënoi dy gola (një në fundin e pjesë së parë) në fitoren e Genoas 3-2 në shtëpi kundër Juventusit. Ai e mbylli sezonin me gjashtë gola, një rekord personal, duke ndihmuar ekipin të sigurojë një vend në UEFA Ligën e Evropës për sezonin e ardhshëm.

Internazionale
parapamje|djathtas|220px|Thiago Motta (i pari djathtas), në një seancë stërvitore me Interin.
Më 20 maj 2009, gazeta italiane sportive La Gazzetta dello Sport konfirmoi që Motta, sëbashku me shokun e tij të skuadrës Diego Milito, ishin transferuar nga Genoa te Inter për 38.2 milion € (Milito 28 milion dhe Motta 10.2 milion). Përveç parave, Genoa mori shërbimet e pesë lojtarëve të Interit: Robert Acquafresca, Francesco Bolzoni, Leonardo Bonucci, Ivan Fatic dhe Riccardo Meggiorini.

Motta bëri debutimin e tij me klubin më 23 gusht në barazimin 1–1 kundër Barit në javën hapëse të sezonit 2009–10 të Serie A. Ai shënoi golin e parë për ekipin një javë më vonë në fitoren historike 4–0 kundër Milanit, rivalëve të qytetit, duke hapur serinë e golave në San Siro pas një kombinimi me Militon. Më 3 prill 2010, Motta shënoi një dopietë në fitoren 3–0 kundër Bolonjës në shtëpi.

Në UEFA Ligën e Kampioneve, ku Inter triumfoi për herë të parë pas 45 vitesh, Motta zhvilloi tetë ndeshje, duke thënë një kontribut themelor në ekip. Ai luajti si titullar në ndeshjen e kthimit të gjysëm-finales ndaj ish ekipit të tij Barcelona, por u përjashtua me karton të kuq në pjesën e parë për shkak se u duk sikur goditi mesfushorin Sergio Busquets në fytyrë; incidenti mori vëmëndje edhe pas reagimit të ekzagjëruar të Busquets ndaj "dëmtimit". Në finale, ku Motta nuk luajti për shkak pezullimi, Inter mposhti klubin gjerman Bayern München për të fituar kompeticionin për herë të tretë në histori; Motta vetë e fitoi për herë të dytë, pas suksesit në sezonin 2005–06 me Barcelonën.

Më 23 tetor 2011, nga një korne e ekzekutuar nga Wesley Sneijder, Motta shënoi një gol me kok, të vetmin e fitores ndaj Chievos, e cila ishte para në San Siro për sezonin 2011–12.

Në janar 2012, ai konfirmoi se do të largohej nga klubi pas dy sezonesh e gjysëm. Gjithsej, ai zhvilloi 83 ndeshje në të gjitha kompeticionet dhe shënoi 12 gola, duke fituar gjithashtu edhe gjashtë trofe.

Paris Saint-Germain
Më 31 janar 2012, pavarësisht se trajneri i Interit Claudio Ranieri konfirmoi se Motta do të qëndronte deri në përfundim të sezonit, madje edhe duke e thirrur për ndeshjen kundër Palermos, lojtari firmosi me Paris Saint-Germain në Francë për 10 milion €.

Pas prezantimit të tij te PSG, Motta zbuloi se ai kishte ëndërr të luante për klubin pas shkëlqimit të brazilianëve si Ronaldinho, Rai dhe Leonardo më parë në klub. Ai gjithashtu shtoi se nuk ishte i lumtur te Interi, dhe refuzoi për të treguar arsyet të tjera për largimin e tij.

Katër ditë pasi firmosi me klubin, Motta bëri debutimin e tij për PSG-në në fitoren 3–1 kundër Evian Thonon Gaillard; gjatë ndeshjes, ai mori edhe një karton të verdhë. Më 22 prill, Motta shënoi golin e tij të parë në Ligue 1 për PSG-në në fitoren 6-1 të skuadrës së tij kundër FC Sochaux-Montbéliard.

Karriera ndërkombëtare
250px|thumb|right|Motta me Kombëtaren Italiane.
Motta bëri debutimin e tij për Brazilin në CONCACAF Kupën Gold në vitin 2003. Edhe pse luajti në këtë kompeticion me ekipin nën-23, debutimi i tij u njof plotësisht nga FIFA. Ai luajti edhe në dy ndeshje të tjera në këtë turnamenti. Motta nuk arriti dot që të luante në Turnamentin Para-Olimpik të CONMEBOL për shkak të një dëmtimi, por u rikthye për të luajtur me ekipin nën-23 në një ndeshje miqësore kundër Santosit në nëntor 2003.

Motta mori nënshtetësinë italiane në vitin 2011, dhe u lejua nga FIFA që të luante për Italinë. Ai u thirr për herë të parë në ekipin kombëtar për një ndeshje miqësore kundër Gjermanisë më 9 shkurt 2011. Ai luajti 81 minuta dhe më pas u zëvendësua.

Më 25 mars 2011, Motta shënoi golin e tij të parë me Italinë në fitoren 1–0 kundër Sllovenisë në kualifikueset e UEFA Euro 2012. Ai më pas u thirr nga trajneri Cesare Prandeli për të luajtur në finalet e turnamentit, ku ai luajti në të gjitha ndeshjet. Italia arriti deri në finale ku u mposht me rezultatin 0–4 nga Spanja.

Motta ishte pjesë e listës paraprake me 30 lojtarë për Kupën e Botës 2014 më 13 maj, si dhe më pas në listën përfundimtare. Ai luajti ndeshjen e parë në turnament në moshën gati 32 vjeç, duke hyrën në minutën e 57të të fitores 2–1 kundër Anglisë.

Më 31 maj 2016, Motta ishte një nga 23 lojtarët e thirrur nga trajner Antonio Conte për të luajtur në UEFA Euro 2016, duke marrë fanellën me numrin 10. Vendimi për t'i dhënë atij fanellën me numrin 10 shkaktoi polemika, edhe pse shoku i kombëtares Daniele De Rossi e mbrojti vendimin e trajnerit, duke thënë: "Ata që janë tallur me këtë nuk marrin vesh nga futbolli. Thjeshtë luani pak me top me Mottën dhe atëherë do t'a mbyllni gojën. Ai nuk mund të jetë një numër 10 si [Roberto] Baggio ose [Francesco] Totti, por teknikisht është një mjeshtër."

Stili i lojës
Motta ishte një lojtar luftues, i cili zakonisht luante si mesfushor qëndror ose mbrojtës, por mund të mblulonte edhe pozicione të tjera në mesfushës për shkak të inteligjencës së tij taktike dhe shkathtësisë. Në kombëtaren italiane, nën drejtimin e Prandellit, ai ndonjëherë luante si mesfushor i tërhequr organizator ose si mesfushor sulmues, për shkak të aftësive të tij për të vendosur ritmin e ekipit me pasimet e tij. Në Euro 2012, ai luajti në rolin e ri si mesfushor sulmues fallco në formacionin 4–3–1–2 të Prandellit.

Tiparet më të dallueshme të Mottës janë kontrolli i topit, teknika, vizioni dhe rrezja e pasimit, edhe pse ai është vlerësuar për ndërhyrjet, aftësinë për të lexuar lojën si dhe vititë e tij mbrojtëse në fitimin e topit. Për shkak të forcës fizike, aftësisë së gjuajtjeve me kokë dhe vrapimeve përpara nga mbrapa në fund të ndeshjeve, Motta shkëlqente në luftën në ajër, si dhe zotëronte një gjuajtje të fortë nga distanca; pavarësisht këtyre aftësive, Motta është kritikuar për agresionin e tepruar në fushën e lojës dhe rezistencën e pakët.

Statistikat e karrierës
Klube
Redaktuar më 12 Maj 2013
SkuadraSezoniLigaKupaEuropaTjetërIncludes other competitive competitions, such as the Supercoppa Italiana, UEFA Super Cup, Botërori i Klubeve.TotalNdeshjeGolaNdeshjeGolaNdeshjeGolaNdeshjeGolaNdeshjeGolaBarcelona2001–021810070--2512002–0321300132--3452003–042010051--2522004–05800000--802005–061510070002212006–07140206030250 Total 96  6  2  0  38  3  3  0  139  9Atlético Madrid2007–08600020--80 Total 6  0  0  0  2  0  2  0  10  0Genoa2008–0927600----276 Total 27  6  0  0  0  0  0  0  27  6Inter2009–102645080104042010–111943051202952011–12103102010143 Total 55  11  9  0  15  1  4  0  83  12Paris Saint-Germain2011–121422000001622012–13121102000151 Total 26  3  3  0  2  0  0  0  31  3 Karriera në total 210  26  14  0  57  4  7  0  288  30

Kombëtarja
Burimi: 
+ Ndeshjet dhe golat sipas ekipit kombëtar dhe vititEkipi kombëtarVitiNdshGolaBrazili200320Gjithsej20Italia201161201270201350201450201500201670Gjithsej301

Golat me Kombëtaren
Golat dhe rezultatet me Kombëtaren e Italisë.
 #  Data  Vendi  Kundërshtari  Goli  Rezultati  Kompedicioni 1.  25 Mars 2011  Stožice Stadium, Ljubljana   Sllovenia  1–0  1–0  UEFA Euro 2012 – Kualifikueset

Trofe
Klube
Barcelona
La Liga: 2004–05, 2005–06
Supercopa de España: 2006
UEFA Liga e Kampioneve: 2005–06

Internazionale
Serie A: 2009–10
Coppa Italia: 2009–10, 2010–11
UEFA Liga e Kampioneve: 2009–10
FIFA Kupa e Botës për Klube: 2010
Supercoppa Italiana: 2010

Paris Saint-Germain
Ligue 1: 2012–13, 2013–14, 2014–15, 2015–16, 2017–18
Coupe de France: 2014–15, 2015–16, 2016–17, 2017–18
Coupe de la Ligue: 2013–14, 2014–15, 2015–16, 2016–17
Trophée des Champions: 2013, 2014, 2015,  2016, 2017

Kombëtarja
Brazil

South American Under-17 Football Championship: 1999
CONCACAF Gold Cup: Argjendi 2003

Italia

Kampionati Evropian i Futbollit: Argjendi 2012

 Referime 

Lidhje të jashtme

Genoa profile 
Stats at Liga de Fútbol Profesional  
BDFutbol profile
Stats at Tutto Calciatori

Kategoria:Lindje 1982
Kategoria:Njerëz që jetojnë
Kategoria:Futbollistë brazilianë
Kategoria:Futbollistë italianë
Kategoria:Futbollistë në kombëtaren braziliane
Kategoria:Futbollistë në kombëtaren italiane
Kategoria:Futbollistë në FC Barcelona B
Kategoria:Futbollistë në FC Barcelona
Kategoria:Futbollistë në Genoa C.F.C.
Kategoria:Futbollistë në F.C. Internazionale Milano
Kategoria:Futbollistë në Paris Saint-Germain F.C.
Kategoria:Futbollistë në La Liga
Kategoria:Futbollistë në Serie A
Kategoria:Futbollistë në Ligue 1
Kategoria:Futbollistë në UEFA Euro 2012
Kategoria:Futbollistë në 2014 FIFA Kupën e Botës
Kategoria:Lojtarë fitues të UEFA Ligës së Kampioneve